I. Осигурителни проценти и съотношения
	Програмата автоматично добавя ред за 01.01.2024г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения”. Необходимо е да проверите (и евентуално да коригирате) процента за Фонд ТЗПБ – съгл. Приложение № 2 към чл. 14 от ЗБДОО за 2024г. (ДВ бр.106 от 22.12.2023), съобразно вашата икономическа дейност. 
•	Автоматично се променя минималния осигурителен доход на 933.00лв. 
•	Програмата ще попълни и минималния осигурителен доход за земеделските стопани и тютюнопроизводители  с 933.00лв, въпреки че не е написано изрично в ЗБДОО за 2024г.
•	Максималният месечен размер на осигурителния доход става 3750.00лв. 
•	Дните болнични за сметка на работодателя съгласно изменението на чл.40, ал.5 КСО се намаляват на 2 дни, считано от 01.01.2024г.
•	Необлагаемата сума за ваучери за храна съгл. чл.209 и 209а ЗКПО се попълва автоматично с 200.00лв.

II. Минимални осигурителни прагове
	Добавена е таблицата с Приложение № 1 към чл. 9, т.1 от ЗБДОО за 2024г в сила от 01.01.2024г. В меню ”Основни данни” -> ”Данни за осигуряване и облагане” -> ”Минимални осигурителни прагове” програмата автоматично добавя ред  - 01.01.2024г. за същата основна икономическа дейност, която е била в последния ред от списъка с праговете.

III.  Класификатори
	Промени по класификатор НКПД – добавят са нови професии автоматично след приключване на Декември 2023г. ( Заповед на министъра на труда и социалната политика № РД-01-381 от 22.12.2023г.).

IV. Данъчни облекчения
Съгласно §2. от ПЗР на ЗДБ за 2023г и §2. от ПЗР на ЗДБ за 2024г данъчните облекчения по чл.22в и чл.22г от ЗДДФЛ продължават да се прилагат и за 2023 и за 2024 година в завишените размери от 2021 година.

V. Декларация чл.73, ал.6 ЗДДФЛ
Отразени са промени в XSD схемата на файла за подаване на Декларацията по чл.73, ал.6. 

Напомняме!

1.	Програмата ще актуализира автоматично МРЗ от 01.01.2024 – 933.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

2.	Нощен труд
Съгласно чл.8 от НСОРЗ за всеки отработен нощен час между 22.00 и 06.00 часа се заплаща 0,15 на сто от минималната работна заплата, установена за страната, но не по-малко от един лев. Т.е. 0.15% от 933.00 = 1.3995 или 1.40лв. Необходимо е да добавите нов код за тази часова ставка, в случай че се начислява по-малко. Ако коригирате часовата ставка на съществуващия код това може да доведе до неправилно изчисляване на заплатите, ако по някаква причина се върнете да преизчислявате фишове за предходната година.

3.	Самоосигуряващи се лица (Вид осигурен 12 и 13)
След приключване на м.Декември 2023г програмата автоматично ще направи промени в Списъка на персонала за м.01 2024 в таблицата „Осигурителни параметри“ ( тази таблица се появява при стойност = 6 в поле „Тип на заплащане“):
-	Ще попълни сума 933.00лв за осигурителен доход за социално и здравно осигуряване в случаите, когато тези полета са имали стойност, по-голяма от 0.00 и по-малка от 933.00;
-	Ще попълни поле „Доход за здравно осигуряване болнични“ със сумата 933.00лв, ако полето е имало стойност, по-голяма от 0.00.